[bookmark: _GoBack]สมุทรปราการ 231166 ตำรวจสมุทรปราการ ปล่อยแถวระดมกวาดล้างอาชญากรรมเทศกาลวันลอยกระทง
*****เมื่อเวลา15.30น.วันที่ 23 พ.ย.66 ที่ลานจอดรถหน้าห้างสรรพสินค้า เมกาบางนา ต.บางแก้ว อ.บางพลี จ.สมุทรปราการ พล.ต.ต.วิชิต บุญชินวุฒิกุล ผบก.ภ.จว.สมุทรปราการ เป็นประธานปล่อยแถวระดมกวาดล้างอาชญากรรมในช่วงเทศกาลวันลอยกระทง ประจำปี 2566 
*****สืบเนื่องมาจากสำนักงานตำรวจแห่งชาติและตำรวจภูธรภาค 1 สั่งการให้ทุกหน่วยในสังกัดระดมกวาดล้างอาชญากรรม ในช่วงก่อนเทศกาลวันลอยกระทง ระหว่างวันที่ 20- 26 พฤศจิกายน รวม 7 วัน โดยให้บูรณาการกำลังตำรวจ ทหาร ฝ่ายปกครอง อาสาสมัคร และหน่วยงานที่เกี่ยวข้องในพื้นที่ ตำรวจภูธรจังหวัดสมุทรปราการ จึงได้กำหนด ให้มีพิธีปล่อยแถวระดมกวาดล้างอาชญากรรมขึ้นในวันนี้ พร้อมระดมกำลังเจ้าหน้าที่ตำรวจ ทหาร และอาสาสมัคร เข้าร่วมในการปฏิบัติ จำนวน 545 นาย ยานพาหนะรถยนต์ จำนวน 35 คัน รถตู้ 12 คันรถจักรยานยนต์ 150 คัน 
*****โดยมีเป้าหมายสำคัญในการระดมกวาดล้างอาชญากรรม ได้แก่ คดีเกี่ยวกับอาวุธปืนและวัตถุระเบิด การพนันทุกประเภท บุคคลต่างด้าว คดีค้างเก่าตามหมายจับ ความผิดเกี่ยวกับยาเสพติดให้โทษ ความผิดเกี่ยวกับแหล่งอบายมุขและสถานบริการและความผิดเกี่ยวกับอาชญากรรมทางเทคโนโลยี
                                          **********************************************

